1. ปัจจัยความเสี่ยง 

ความเสี่ยงในการดำเนินธุรกิจแบ่งออกได้เป็น 5 ด้าน คือความเสี่ยงด้านเครดิต ด้านการตลาด
ด้านสภาพคล่อง ด้านกลยุทธ์ และความเสี่ยงจากการดำเนินงาน

  ในการป้องกันความเสี่ยง บริษัทได้จัดให้มี นโยบาย หลักเกณฑ์ ข้อบังคับ และ คู่มือการ

ปฏิบัติงาน ที่เป็นลายลักษณ์อักษรไว้ชัดเจน ครอบคลุมการบริหารความเสี่ยงในทุกๆ ด้านอย่าง รัดกุม
โดยมุ่งเน้นให้การบริหารความเสี่ยงเป็นไปอย่างมีประสิทธิภาพและสอดคล้องกับกลยุทธ์ทางธุรกิจ
พร้อมๆ
กับการให้ความสำคัญต่อความเพียงพอของเงินกองทุนต่อระดับความเสี่ยงโดยรวมของธุรกิจทุกประเภท
ความเสี่ยงที่นอกเหนือจากความเสี่ยงจากการดำเนินธุรกิจของบริษัท
ที่อาจมีผลกระทบต่อการลงทุนของผู้ลงทุน และผลประกอบการของบริษัท มีดังนี้

ธุรกิจเงินทุน

1.1 ความเสี่ยงจากการยกเลิกการประกันเงินฝาก

  ในปัจจุบัน เงินฝากของประชาชน มีการคุ้มครองจาก กองทุนฟื้นฟูฯ ซึ่งคาดว่าใน

อนาคตจะมีการจัดตั้งสถาบันประกันเงินฝาก
และอาจมีผลกระทบต่อการระดมเงินฝากของสถาบันการเงิน ซึ่งบริษัทได้เตรียมมาตรการต่างๆ
เพื่อให้เกิดความมั่นใจต่อผู้ฝากเงิน
โดยกำหนดให้มีนโยบายรักษาระดับเงินกองทุนต่อสินทรัพย์เสี่ยงให้สูงกว่าที่ทางการกำหนดมาโดยตลอด
อีกทั้งยังได้ดำเนินนโยบายในการกระจายฐานลูกค้าไปสู่รายย่อยให้กว้างขึ้นอย่างต่อเนื่อง
เพื่อไม่ให้เกิดการกระจุกตัวในกลุ่มลูกค้ากลุ่มเดิม
และในอนาคตจะมีการระดมทุนด้วยการออกตราสารใหม่ๆ เพื่อเป็นการเสนอทางเลือกให้กับลูกค้า
และเป็นการกระจายความเสี่ยงของบริษัท นอกจากนั้นบริษัท ยังได้รับการจัดอันดับจาก TRIS
ให้มีอันดับความน่าเชื่อถือเท่ากับ BBB ซึ่งสร้างความมั่นใจต่อผู้ฝากเงินได้

2.  ความเสี่ยง จากการแก้ไขกฎหมาย เพื่อให้ธนาคารพาณิชย์ ทำธุรกิจเช่นเดียวกับ บริษัทเงินทุน

ได้รวมถึง การเปิดเสรีทางการเงิน โดยให้มีผู้ประกอบการมากขึ้น

มาตรการดังกล่าว อาจมีผลให้บริษัทต้องเผชิญกับภาวะการแข่งขันที่รุนแรงขึ้น
และอาจส่งผลกระทบต่อปริมาณธุรกิจโดยรวมของบริษัท
ดังนั้นกลยุทธ์เพื่อรักษาศักยภาพในการดำเนินธุรกิจของบริษัท
โดยการมุ่งเน้นการทำธุรกิจที่บริษัทมีความเชี่ยวชาญ ด้วยบุคลากรที่มีประสบการณ์
มีการนำเทคโนโลยีสมัยใหม่เข้ามาช่วยในการบริหาร เพื่อให้สามารถลดต้นทุนในการดำเนินงาน
ประกอบกับการมีโครงสร้างการบริหารงานที่มีความคล่องตัวสูง
ทำให้สามารถปรับกลยุทธ์ในการทำธุรกิจให้เข้ากับสภาพแวดล้อมได้อย่างรวดเร็ว
นอกจากนั้นบริษัทยังไม่ปิดโอกาสตนเองในการหาพันธมิตรทางธุรกิจ
เพื่อเสริมขีดความสามารถในการแข่งขันให้สูงขึ้น

3.  ความเสี่ยงจากการเสื่อมค่า ของมูลค่า การลงทุนในลูกหนี้ ที่ประมูลมาจากองค์การเพื่อการ

    ปฏิรูประบบสถาบันการเงิน (ปรส.)

เนื่องจากลูกหนี้ที่บริษัทประมูลได้จาก ปรส. ส่วนใหญ่เป็นหนี้ที่ไม่ก่อให้เกิดรายได้ ดังนั้น
การที่สภาพเศรษฐกิจยังคงชะลอตัว จึงอาจส่งผลต่อการบริหารหนี้เหล่านี้ให้ล่าช้ากว่าหนี้ปกติ
อย่างไรก็ตามในการเข้าซื้อหนี้แต่ละครั้ง
บริษัทได้วางหลักเกณฑ์และสินทรัพย์ที่ต้องการซื้อและกำหนดราคาซื้อ โดยได้คำนึงถึงความเสี่ยงต่างๆ
ที่อาจเกิดขึ้นเช่นเดียวกันกับการปล่อยสินเชื่อใหม่
ในการบันทึกบัญชีเพื่อตีราคายุติธรรมได้คำนึงถึงความเสี่ยงที่อาจเกิดขึ้นจากการเสื่อมถอยของราคาไว้แล้ว
นอกจากนั้นฝ่ายจัดการยังคงให้ความสำคัญกับการบริหารสินทรัพย์เหล่านี้เป็นอย่างยิ่ง

1.4 ความเสี่ยงที่เกิดจากการเสื่อมค่าของสินทรัพย์ที่ได้รับจากการตีชำระหนี้

ราคาสินทรัพย์ที่บริษัทรับโอนจาการชำระหนี้ อาจมีความผันผวนตามสภาวะเศรษฐกิจ
บริษัทจึงได้คำนึงถึงองค์ประกอบต่างๆ ในการกำหนดราคายุติธรรมเพื่อการชำระหนี้ไว้แล้ว
ดังนั้นจึงคาดว่าหากสินทรัพย์ดังกล่าวมีการเสื่อมค่าลงจะมีผลกระทบไม่รุนแรงนัก

ธุรกิจหลักทรัพย์

ความเสี่ยงที่นอกเหนือจากความเสี่ยงจากการดำเนินธุรกิจของบริษัท
ที่อาจมีผลกระทบต่อผลประกอบการ คือ ความเสี่ยงของอุตสาหกรรม (Industry Risk)
เป็นปัจจัยความเสี่ยงที่บริษัทไม่สามารถควบคุมได้ และอาจส่งผลกระทบทั้งในด้านบวก
และด้านลบต่อการดำเนินธุรกิจของบริษัท ซึ่งประกอบด้วย ปัจจัยภายนอกประเทศ
ที่มีผลต่อการลงทุนและผลกระทบต่อประเทศไทยและประเทศคู่ค้า ได้แก่ ภาวะเศรษฐกิจโลก
ความผันผวนของอัตราแลกเปลี่ยน อัตราดอกเบี้ยเปรียบเทียบ ระดับราคาน้ำมันตลาดโลก
และปัจจัยภายในประเทศ ได้แก่ ภาวะเศรษฐกิจ และ อัตราการฟื้นตัวทางเศรษฐกิจของประเทศ
การแก้ไขปัญหาสถาบันการเงิน นโยบายการเงิน และ การคลังเกี่ยวกับอัตราดอกเบี้ย
การรักษาเสถียรภาพของอัตราแลกเปลี่ยน นโยบายภาษีอากร มาตรการทางเศรษฐกิจ
และสภาพคล่องในระบบ การออกกฎหมายและข้อบังคับที่เกี่ยวกับการประกอบธุรกิจหลักทรัพย์ เช่น
การเปิดเสรี ให้จัดตั้งบริษัทหลักทรัพย์ได้โดยไม่จำกัดจำนวน